Прабачце, я ж пералічыла не ўсіх, хто жыве ў адным з дамоў па сталічным праспекце Ракасоўскага. Ёсць яшчэ вялізны прыгожы сабака — сабака самай добрай пароды, як адрэкамендавалі мне свайго гадаванца Казлоўскія, — лабрадор Леанарда. Лабрадор, якога, дарэчы, дамашнія называюць коратка — Леа, названы ў гонар галавы сям’і. Леа Юлія Мікалаеўна падарыла мужу два гады назад на дзень нараджэння. І сабака стаў яшчэ адным звяном у моцным ланцугу любові, клопату, умення знаходзіць выхад з няпростых сітуацый, які звязвае членаў гэтай вялікай сям’і.